google/wiki40b huggingface dataset:
Dadah rekreasi

Dadah rekreasi ialah dadah psikoaktif yang digunakan untuk tujuan lain selain kesihatan dan kerohanian. Dengan ini, penggunaan dadah untuk tujuan mengurangkan insomnia dan mengawal selera makan turut tergolong dalam kategori "dadah rekreasi".

Sejarah

Penggunaan dadah sebegini memang sudah lama wujud dalam sejarah manusia. Kaedah tertua dan paling meluas ialah dengan meminum arak. Selain itu, merokok tembakau (nikotina di dalam tembakau ialah bahan psikoaktif) juga digunakan oleh orang orang Asia dan Amerika sebelum abad ke 16. Kanabis juga pernah mendapat tempat sebagai salah satu dadah rekreasi yang terkenal pada suatu masa dulu.
Penggunaan opium(diekstrak daripada popi) untuk rekreasi adalah menjadi satu kebiasaan bagi orang Asia yang kemudiannya merebak ke Barat. Penggunaan Opium memuncak pada abad ke-19 setelah Britain dan beberapa kuasa barat mendesak China untuk membenarkan opium diimport daripada India dan beberapa negara Asia yang lain. Kokaina dan heroin dijual sebagai ubat berpaten pada abad ke-19 dan awal abad ke-20, dan digunakan sebagai ubat untuk beberapa jenis penyakit.
Pada mulanya, banyak bahan digunakan sebagai dadah rekreasi, tetapi mula ditinggalkan atas pelbagai sebab. Salah satunya ialah faktor agama. Misalnya Islam mengharamkan pengambilan minuman beralkohol atau arak, dan semua agama yang lain mengutuk penggunaan dadah untuk tujuan rekreasi, walaupun membenarkan pengambilan arak dan rokok tembakau. Bagi Islam pengambilan dadah adalah sama seperti meminum arak, oleh itu dadah untuk rekreasi juga diharamkan. Walau bagaimanapun, hukum untuk rokok masih lagi samar-samar.
Pada abad ke-20, sesetengah negara Barat, terutama Amerika Syarikat (AS) telah mengharamkan penggunaan dadah untuk rekreasi. AS juga telah mendesak (secara diplomasi, tekanan ekonomi dan ketenteraan) negara lain untuk mengikut jejak langkah mereka. Misalnya tumbuhan Jepun bergelar hemp (tergolong dalam kumpulan Kanabis) yang pada satu masa dahulu ditanam secara meluas sebagai sumber serabut tekstil ( textile fiber ) terpaksa dimusnahkan semasa pendudukan Amerika Syarikat selepas Perang Dunia II. Pada masa kini, tumbuhan itu hanya dibenarkan hidup di dalam kawasan pemeliharaan biologi terkawal sahaja.
Kampung Raja Conggah

Poskod

Poskod yang digunakan di Kampung Raja Conggah, Kangar, Perlis adalah 02400.
17 Zulhijah

17 Zulhijah merupakan hari ke-347 dalam kalendar Hijriah.
Derita Pia

Sinopsis

Qis yang telah lama menghilangkan diri  tiba- tiba muncul. Qis mengaku bahawa dia masih mencintai Zafran dan ingin mengahwini Zafran memandangkan Pia tidak boleh hamil lagi dan meminta minta Pia untuk merestui dan menganggap kehadirannya hanya untuk membantu meringankan beban Pia menjaga Zafran serta memberikan waris kepada Zafran.
Sedar tentang kelemahan dirinya, akhirnya Pia redha untuk menjadi isteri kedua. Namun pengorbanannya tidak dihargai. Setelah Qis disahkan mengandung, Pia mula disisihkan sehingga Pia nekad untuk mengundur diri. Zafran yang tidak mahu melepaskan Pia, cuba untuk berbincang. Pia meluahkan segala rasa yang selama ini dia pendam dan Zafran mula sedar kesilapannya ini yang sering mengabaikan Pia.
Namun mereka berdua telah terlibat dengan kemalangan jalan raya. Setelah sedar dari koma Zafran terkejut apabila dia dapat melihat semula. Rupanya kemalangan itu telah meragut nyawa Pia. Barulah Zafran sedar bahawa sia sudah dapat lihat dunia semula, tetapi dia kehilangan orang yang paling jujur dan paling ikhlas dengannya.
Los Angeles

Bandar Raya/Kota Los Angeles - seringkali disingkatkan kepada L.A. - adalah bandar besar di barat Amerika Syarikat. Ia merupakan kota kedua terpadat di Amerika Syarikat (selepas Bandaraya New York) dan merupakan bandaraya terbesar di California. Para penjelajah Sepanyol menamai sebuah sungai yang indah dalam bahasa Sepanyol: El Pueblo de Nuestra Señora la Reina de los Ángeles del Río de Porciúncula, dalam bahasa Melayu: "Desa Ibunda Kita Ratu dari para Malaikat di Sungai Porciuncula". Pada 4 September 1781, para penduduk dari Misi San Gabriel mendirikan bandar dan menamainya sesuai dengan nama sungai itu, namun dalam bentuk yang lebih singkat. Nama rasminya adalah El Pueblo de la Reina de los Ángeles, atau "Bandar Ratu dari para Malaikat."
Los Angeles dirasmikan sebagai bandarraya pada 4 April 1850. Penduduknya adalah 3,694,820 penduduk pada bancian 2000. Bancian pada 1 Julai 2004 menunjukkan bahawa penduduknya berjumlah 3,847,400 untuk Bandaraya Los Angeles. Metropolitan Los Angeles jumlah penduduknya lebih dari 12 juta, dan jika ditambah dengan Orange County, sebuah wilayah yang bersempadan di sebelah tenggara, jumlah penduduk mencapai lebih dari 15 juta orang.
Ekonomi Los Angeles didorong oleh sektor pertanian, minyak, perfileman, angkasawan, dan perdagangan luar negeri. Los Angeles adalah pusat masuk terbesar bagi para pendatang di Amerika Syarikat. Los Angeles telah dua kali mengendalikan Olimpik musim panas, dan merupakan pusat bagi institusi ilmiah dan kebudayaan yang terkenal.

Hiburan

Los Angeles juga terkenal akan dunia hiburannya. Tempat yang paling terkenal di Los Angeles untuk hal ini adalah Hollywood.
Di Hollywood terdapat Universal Studio, Mann Chinese Theatre, Hollywood Bowl, dan bukit Hollywood di mana terdapat tulisan Hollywood yang besar.
Disneyland terletak di sebelah tenggara Los Angeles, lebih tepat lagi, di kota Anaheim, Orange County.
Santa Monica, wilayah di sebelah barat terkenal dengan 3rd Street Promenade yaitu sebuah jalan yang khusus untuk pejalan kaki yang ramai dengan gedung dan restoran, serta pantai-nya yang indah.

Pengangkutan

Los Angeles atau bahagian selatan California secara keseluruhan, terkenal dengan lebuh raya bebas freeway yang lebar dan merentasi banyak daerah.
Kereta adalah keperluan yang sangat penting di selatan California. Dengan penduduk lebih dari 15 juta di metropolitan LA dan Orange County, ada sekitar 12 juta unit kereta. Perusahaan kereta Jepun banyak yang berpusat di daerah ini. Toyota dan Honda memiliki gedung di Torrance, bandar di bagian barat daya. Mitsubishi dan Mazda gedungnya berada di Orange County.
Pengangkutan pukal di LA terdiri dari kereta api bawah tanah subway yang merentasi daerah barat, serta kereta api untuk keluar kota dengan stesyen pusat-nya Union Station di tengah-tengah bandar Los Angeles.
Kędzierzyn-Koźle

Kędzierzyn-Koźle merupakan sebuah bandar yang terletak di wilayah Opole, Poland.
Kata dasar

Bentuk kutipan dan morfem terikat

Dalam bahasa-bahasa yang mempunyai amat sedikit fleksi seperti dalam bahasa Inggeris dan bahasa Cina, kata dasar biasa tidak berbeza daripada bentuk "biasa" perkataannya (lema, kutipan atau bentuk kamus). Bagaimanapun, bagi bahasa-bahasa yang lain,  kata dasar jarang atau tidak pernah wujud secara sendirian. Misalnya, kata dasar kerja Inggeris, run, tidak dapat dibezakan daripada bentuk kala kini (kecuali dalam bentuk mufrad diri ketiga). Bagaimanapun, kata dasar kerja Sepanyol yang sepadan, corr-, tidak pernah wujud sedemikian kerana ia dikutip dengan fleksi infinitif (correr) dan selalu wujud dalam pertuturan sebenar sebagai bentuk berkonjugat atau bukan finitum (infinitif atau partisip). Morfem seperti corr- Sepanyol yang tidak wujud dengan cara tersebut biasanya dirujuk sebagai "morfem terikat". 
Kata dasar ialah sebahagian perkataan yang tidak pernah berubah, walau jika dijangkiti secara morfologi, manakala lema ialah bentuk akar kata kerja, misalnya untuk perkataan Inggeris, "produced", lemanya ialah "produce". Bagaimanapun, kata dasarnya ialah "produc" kerana adanya perkataan seperti production.
Claude Massop

Claude Massop (lahir 1949 - meninggal 4 Februari 1979) adalah seorang ketua kumpulan dan orang kuat Parti Buruh Jamaica (JLP), kumpulan politik dari Tivoli Gardens, Wellington Street, Rema dan daerah sekitarnya di Kingston Barat, Jamaica. Massop adalah pemimpin atau ketua sebuah kumpulan yang kemudian dikenali sebagai Shower Posse.

Kehidupan awal

Massop mulai hidup sebagai seorang penipu jalan kecil, terlibat dengan pengedaran narkotik (ganja) peringkat rendah dan mucikari, kemudian dia bekerja sebagai kontraktor bangunan (sebagai kontraktor utama). Massop memerintah kawasan-kawasan tersebut dengan tangan besi dan diakui sebagai pemimpin di sana selama lebih dari 10 tahun sehingga kematiannya. Seiring dengan Burrey Boy 'William Blake, Bucky' Aston 'Marshall, Tembaga Dennis' 'Barth, saudara-saudara Phipps, Glenford Phipps (meninggal 1979) (satu-satunya saudara terselamat Donald 'Zekes' Phipps) menghasilkan apa yang sekarang dikenali sebagai politik garison di Jamaica (digambarkan dengan memilukan dalam filem The Harder They Come yang dibintangi oleh Jimmy Cliff).
Espinchal

Espinchal merupakan sebuah komun di jabatan Puy-de-Dôme di tengah Perancis.
Sringeri

Demografik 2001

Menurut bancian India pada tahun 2001, Sringeri memiliki bilangan penduduk seramai 4,253. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Sringeri memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 54% lelaki dan 46% wanita mampu membaca. 8% dari populasi berusia di bawah 6 tahun. (2001)
Sarawak Shell Berhad

Sarawak Shell Berhad atau SSB adalah sebuah syarikat carigali dan pengeluaran yang berppangkalan di Miri, Sarawak. Penglibatan SSB di Malaysia telah bermula seawal tahun 1891 di bawah nama "Marcus Samuel & Company". Shell merupakan syarikat carigali minyak pertama yang menemui minyak di Malaysia iaitu di Bukit Kanada, Miri pada tahun 1910. Telaga pertamanya yang dikenali sebagai "Miri No. 1" (pada hari ini dikenali sebagai "Grand Old Lady") telah digerudi pada 10 Ogos, 1910 dan mula mengeluarkan petroleum pada bulan Disember 1910 pada kadar 80 tong sehari.
Operasi syarikat SSB di Malaysia pada hari ini tertumpu pada blok-blok di luar pantai Sarawak.
Sultan Mansur Shah ibni Al-Marhum Sultan Iskandar

Raja Mansur

Baginda ditabalkan sebagai Raja Kelantan-Majapahit pada tahun 1467 dengan gelaran Sultan Mansur Shah.Ketika era baginda, Kelantan terpaksa berdepan dengan Ayutthaya dan Kesultanan Melayu Melaka yang berjaya menakluki Majapahit.
Kampung Pandan, Kuala Lumpur

Poskod

Poskod yang digunakan di Kampung Pandan, Kuala Lumpur, Wilayah Persekutuan ialah 55100.
Nienhagen, Mecklenburg-Vorpommern

Nienhagen merupakan sebuah munisipaliti terletak di daerah Rostock, Niedersachsen, Jerman.
Venus dari Willendorf

Venus dari Willendorf atau Venus of Willendorf adalah ukiran dari zaman paleolitik yang diukir dari batu gamping yang dianggarkan berasal dari 25.000-21.000 SM. Ukiran ini ditemui di Willendorf, Austria.
Walaupun hanya bersaiz sebesar tapak tangan, karya seni ini dianggap penting dan ekspresif dengan bentuk yang organik. Ukiran menonjolkan bentuk oval bergelombang mewakili kepala, dada, torso dan paha. Bahagian muka, leher dan kaki bahagian bawah kelihatan disingkirkan. Kedua-dua tangannya berpangku di dada tidak begitu mudah dikenali kerana tidak sempurna. Berdasarkan jangkaan, pengukiran hanya menumpu pada bahagian-bahagian tertentu yang berkaitan dengan fungsi menyusui dan pembiakan.
Jika dibandingkan dari kedua-dua sisi, maka bahagian depan lebih diutamakan daripada bahagian belakang yang menunjukkan bahawa ia sememangnya untuk dilihat dari sisi depan. Kerana frontalitas ("bahagian hadapan") adalah watak yang banyak dipaparkan dalam karya seni keagamaan pada abad-abad berikutnya, gabungan frontalitas dan simbolik yang berlebihan ini disimpulkan oleh para ahli arkeologi bahawa Venus of Willendorf merupakan dewi kesuburan.
Penemuan ini merupakan salah sekian dari bentuk wanita zaman prasejarah yang diberi nama Venus (nama dewi cinta dan kecantikan Romawi), walaupun tiada bukti yang menunjukkan siapa yang dilambangkan oleh ukiran tersebut. Artifak-artifak ini mempunyai ukuran dada dan pinggul yang berlebihan, menunjukkan bahawa adanya hubungan dengan kesuburan di mana kemandiran sesatu spesies bergantung.

Venus of Laussel

Venus of Laussel adalah ukiran yang serupa dengan Venus of Willendorf, namun diukir sebagai relief. Ukiran ini ditemui di Laussel, Dordogne, Perancis dan berasal dari 25.000 SM-23,000 SM. Pinggul dan dadanya pun mempunyai saiz berlebihan dan tangannya lebih jelas kelihatan. Di tangan sebelah kanannya ia memegang sebuah tanduk haiwan yang diukir
Pezuela de las Torres

Pezuela de las Torres merupakan sebuah kawasan perbandaran yang terletak di Sepanyol dalam wilayah Madrid
Atap rumbia

Atap rumbia merupakan sejenis atap sesuatu binaan yang diperbuat daripada daun pokok Rumbia. Pada asasnya atap rumbia terdiri daripada "tulang" atau dikenali sebagai "bengkawan", yang diperbuat daripada pokok Buluh yang diraut ataupun kayu kecil yang dilipat daun rumbia bagi membentuk seperti sayap dan dijahit dengan menggunakan rotan ataupun kulit pokok Bemban untuk mengikatnya. Pada masa kini, kerana sukar untuk mendapatkan kulit pokok bemban tersebut, tali plastik atau nilon digunakan bagi menyemat atap.
Setiap atap rumbia biasanya mempunyai panjang kira-kira 1.5 meter hingga 1.8 meter dan daunnya perlu dilipat agar sama panjang untuk mencantikkan atap yang dihasilkan. Seorang pembuat atap yang mahir, mampu menghasilkan sebanyak 80 hingga 90 keping atap sehari kerana kerja membuatnya memerlukan pemerhatian yang rapi.
Atap rumbia yang dibuat menggunakan hanya selapis daun digelar atap kudi / "kelarai", sementara atap yang diperbuat daripada dua lapis daun dikenali sebagai atap pakai / "mata ketam". Atap mata ketam adalah lebih tebal dan tahan daripada atap kudi, tetapi harganya adalah lebih tinggi.

Penggunaannya

Atap rumbia merupakan bahan atap yang paling meluas digunakan pada binaan tradisional di Malaysia pada masa dahulu. Atap ini cepat rosak dan perlu diganti setiap 10 - 15 tahun sekali. Bagaimanapun bagi kerosakan kecil, cuma kepingan atap yang rosak perlu diganti. Selain daun rumbia, daun nipah juga turut digunakan bagi menghasilkan atap nipah.
Pada era 50 - 70-an istilah atap nipah membawa erti orang miskin, yang dapat dilihat dalam buku berjudul Atap Genting Atap Rumbia.

Kelebihan

Atap rumbia memmiliki kelebihan kerana ia lebih sejuk kerana ia tidak menyimpan haba sebagaimana atap genting. Bagi atap rumbia gred satu yang menggunakan bilangan daun yang banyak dan rapat-rapai, ia mampu tahan lebih daripada sepuluh tahun berbanding atai nipah yang perlu ditukar setiap tiga hingga lima tahun sekali, bagi atap nipah yang tidak diproses. Bagaimanapun harganya yang rendah mengurangakan kos penggantiannya. Bagi atap daripada daun nipah yang direndam pula, ia mampu bertahan antara enam hingga lapan tahun. Atap daripada daun nipah yang direndam juga lebih mudah disusun kerana lebih lembut dan tidak mudah patah apabila dilipat.
Kampung Padang Balai

Poskod

Poskod yang digunakan di Kampung Padang Balai, Kuala Nerang, Kedah adalah 06300.
Selat Madura

Selat Madura, adalah selat yang memisahkan Pulau Jawa dan Madura. Ia menghubhngkan Kabupaten Gresik dengan Kota Surabaya serta Kabupaten Bangkalan). Selat Madura terdapat pulau-pulau kecil, seperti Pulau Kambing, Pulau Giliraja, Pulau Genteng, dan Pulau Ketapang. Saat ini tengah dibangun Jambatan Suramadu yang menghubungkan Surabaya dan Pulau Madura.
Perhidmatan feri menghubungkan Selat Madura antara Pelabuhan Ujung (Surabaya) dengan Pelabuhan Kamal (Bangkalan).
TVRI Jambi

Pembukaan

Lagu TVRI Jambi Punyo kito adalah Lagu untuk pembukaan.
Ahausen

Ahausen merupakan sebuah munisipaliti terletak di daerah Rotenburg, Niedersachsen, Jerman.
Kapal induk Jepun Hiryu

Operasi Awal

Pada 1941, dipimpin oleh Kapten Kaku Tomeo, Hiryu diletakkan pada Division Kapal Induk 2. Pada 7 Disember 1941 ia bersama Pasukan Penyerang dalam Serangan ke atas Pearl Harbor. Ia melancarkan satu gelombang kapal terbang terhadap pulau Oahu: sepuluh Kates mensasarkan Arizona, California, lapan Kates mensasarkan West Virginia, Oklahoma, dan Helena dan enam Zeros menyerang pengkalan udara US di Lapangan Wheeler dan Barbers Point.
Dari 21 Disember sehingga 23 Disember ia melancarkan serangan udara terhadap Pulau Wake. Pada Januari 1942 ia menyokong penjajahan Ambon di Moluccas. Pada 19 Februari 1942, bersama kapal saudaranya Soryu melancarkan serangan udara terhadap Darwin, Australia.
Pada March 1942 ia turut serta dalam pertempuran laut Jawa, menyerang perkapalan pihak Berikat di Tjilatjep dan Pulau Christmas dan menenggelamkan friget Belanda Poelau Bras. Pada April 1942 ia turut sama dalam Indian Ocean raid, menyerang pengkalan Royal Navy di Columbo dan Trincomalee Sri Langka dan membantu menengelamkan kruiser Cornwall, Dorsetshire, kapal induk Hermes, dan kapal pemusnah pengiringnya Vampire.
Pada 19 April 1942 ia mengejar kapal induk US Hornet dan Enterprise selepas mereka melancarkan Doolittle Raid, tetapi gagal menangkap mereka.

Midway

Pada 4 Jun 1942 ia terbabit dalam pertempuran Midway. Pada 04:30 ia melancarkan serangan terhadap Pulau Midway, memusnahkan kapal terbang dan kemudahan di pulau Midway. Selepas Kaga, Soryu dan Akagi dilumpuhkan oleh serangan udara sekitar 10:25, Hiryu merupakan kapal induk beroperasi tunggal yang tinggal bagi pihak Jepun. Ia melancarkan dua gelombang kapal terbang pada 10:50 dan 12:45 terhadap Yorktown, merosakkan dengan teruk kapal induk Amerika tersebut (ia kemudiannya ditenggelamkan oleh I-168).
Ketika bersedia bagi melancarkan gelombang penyerang ke tiga, Hiryu diserang pada 17:03 oleh tiga belas pengebom junam dari Enterprise. Ia di bom empat kali, tiga pada dek penerbangan hadapan dan satu ditengah bersebelahan menara kawalan. Letupan tersebut memulakan kebakaran antara kapal terbang di dek hanger. Walaupun pergerakan Hiryu tidak terjejas, kebakaran tersebut tidak dapat di kawal. Pada 21:23 enjinnya berhenti dan pada 01:58 letupan besar menggegarkan kapal. Arahan meninggalkan kapal diberikan tidak lama kemudian dan yang terselamat dibawa menaiki kapal pemusnah Kazagumo dan Makigumo. Admiral Tamon Yamaguchi dan Captain Kaku kekal di atas apabila Hiryu ditenggelamkan pada 05:10 oleh terpedo dari Makigumo. Ia tenggelam pada 09:12, membawa bersamanya 35 orang (seramai 350 atau lebih terbunuh akibat letupan bom, kebakaran, dan letupan). Tiga puluh lima diselamatkan oleh Tentera laut Amerika Syarikat dan dijadikan tahanan.
Waidhofen an der Ybbs

Waidhofen an der Ybbs merupakan sebuah kota di Niederösterreich, Austria. Bandar ini memiliki luas sebesar 131,52 km² dan populasi sebanyak 11,662 orang.
Nobitz

Nobitz merupakan sebuah kawasan perbandaran terletak di daerah Altenburger Land, Thüringen, Jerman.
Marble Arch

Sejarah

Pada 1828, John Nash reka bentukkan gerbang berasaskan gerbang triumphal dari Constantine di Rom. Ia terdahulunya didirikan di The Mall sebagai pintu masuk ke Istana Buckingham yang baru, yang dibina semula oleh Nash dari bekas Rumah Buckingham. Pada waktu itu, Istana Buckingham belum lagi mempunyai muka hadapan timur yang leper kini, yang bermakna laman bahagian dalam, dirusuk oleh dua sayap, pada masa itu masih buka di satu belah. Marble Arch telah diletak di pintu masuk ke bahagian terbuka laman ini.
Pada 1851, gerbang ini telah berpindah ke tempat kininya dewaktu pembangunan muka hadapan timur pada istana. (Sebuah cerita masyhur mengatakan gerbang dipindah kerana ia terlalu sempit untuk kereta negara Ratu untuk lalu, tetapi, ternyatanya, kereta negara emas melaluinya sewaktu upacara kemahkotaan Elizabeth II pada 1953).
Ia telah dispekulasikan bahawa gerbang itu telah dipindah menyeberangi jalan ke Taman Hyde, atak sesetengah lokasi yang lebih mudah dicapai, daripada tempat kininya di sebuah pulau laluan kenderaan.

Reka bentuk

Ada tiga bilik kecil di dalam gerbang ini yang telah digunakan sebagai sebuah stesen polis hingga 1950, terdahulunya untuk konstabel diraja Taman dan kemudian Metropolitan Police. Seorang anggota polis distesenkan di sana sewaktu awal 1860an adalah Samuel Parkes, yang memenangi Victoria Cross di Charge of the Light Brigade pada 1854, sewaktu Perang Crimea.
Oleh kerana masalah kewangan Nash, sesetengah seni pahat diniatkan untuk gerbang akhirnya berada di muka hadapan National Gallery. Yang khususnya adalah yang berada di muka hadapan timur, berhadapan dengan peringatan Edith Cavell, Britannia, dan di atas pintu masuk lama, di bawah portico. Patung-patungnya telah hilang dari bawah portico terdahulunya diniatkan untuk mewakili kempen-kempen the Duke of Wellington. Seni arca ini termasuk personifikasi Eropah dan Asia/India, dengan sebuah roundel kosong di tengah-tengah mereka. Katakan jika arca telah dirancangkan, muka Duke dari Wellington akan digambarkan di roundel.
Motilal Chemical

Motilal Chemical Company merupakan sebuah syarikat Singapura yang menghasilkan filem Laila Majnun di Malaysia pada 1933. Filem Laila Majnun merupakan salah satu filem cereka terawal dihasilkan di Malaysia. Syarikat yang berasal dari Bombay ini dimiliki oleh seorang peniaga India, K. R. S. Chisty.
Pada Zaman Dahulu

Am

Dua adik-beradik dari bandar, Aris dan Ara, dihantar ke kampung oleh ibu bapa mereka yang hendak pergi ke luar negara, untuk tinggal bersama Aki dan Wan (gelaran bagi datuk nenek mereka). Aki sebagai tukang cerita menghiburkan cucu-cucunya dengan mengisahkan cerita-cerita dongeng tentang Sang Kancil dan rakan-rakan rimbanya.

Episod

Setiap kisah dipecahkan pada tiga bahagian. Tayangan pertama biasanya berupa ketiga-tiga bahagian disiarkan dalam satu slot setengah jam, manakala ulang tayang terdiri daripada satu bahagian disiarkan dalam slot 10 minit.
Kampong Tok Pinang

Poskod

Poskod yang digunakan di Kampung Kampong Tok Pinang, Serendah, Selangor ialah 48200.
Bellstedt

Bellstedt merupakan sebuah kawasan perbandaran terletak di daerah Kyffhäuserkreis, Thüringen, Jerman.
Torre en Cameros

Torre en Cameros merupakan sebuah bandar dan kawasan perbandaran yang terletak di Sepanyol dalam wilayah La Rioja.
D2B (band)

Ahli

Tiga anggota kumpulan itu ialah: Apichet Kittikorncharoen, nama samaran Big (lahir 2 Disember 1982 - meninggal 9 Disember 2007), Worrawech Danuwong, nama samaran Dan, (lahir 16 Mei 1984), dan Kawee Tanjararak, nama panggilan Beam, 18 Mei 1980).

Sejarah

Nama "D2B" dicipta dari huruf pertama dari nama samaran anggota, Dan, Big, dan Beam, di mana satu nama bermula dengan "D" dan 2 nama bermula dengan "B".
Pada 22 Julai 2003, Big berada dalam kemalangan besar di mana keretanya terbalik menjadi terusan tepi jalan yang kotor, yang membawa kepada jangkitan bakteria di otaknya. Setelah berada dalam keadaan koma dan berterusan selama 4 tahun, beliau meninggal dunia pada 9 Disember 2007.
Selepas Big telah jatuh ke dalam koma, Dan dan Beam meneruskan kerjaya muzik mereka dan melancarkan beberapa album kedua. Mereka pergi dengan nama "Dan-Beam.". Pada tahun 2005, Dan dan Beam keluar bersama album pertama mereka yang dinamakan "Dan-Beam album". Kemudian pada tahun 2006 mereka keluar dengan album kedua "Dan-Beam yang kedua album Relax" dan pada tahun 2007 mereka keluar dengan album ketiga mereka "Dan-Beam Album Kebebasan 3" dan album terakhir dan khas "DB2B". Worawech Danuwong (Dan) memutuskan untuk meninggalkan Promosi RS dan mengumumkan keputusan ini pada 25 Oktober 2007. Ini bermakna penamatan D2B juga. Dan, tidak lama kemudian, Big meninggal pada 9 Disember 2007.Beam masih kekal di bawah RS. Walau bagaimanapun, pada Jun 2010, RS menggantung Beam dan memutuskan untuk tidak memperbaharui kontraknya. Kini, Dan bekerja di bawah kontrak dengan Sony Entertainment dan Beam adalah artis bebas.
Murchin

Murchin merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Mekarjaya, Sukmajaya

Poskod

Poskod yang digunakan di Mekarjaya adalah 16411. Terdapat 11 buah desa di dalam daerah kecamatan Sukmajaya.
Kampung Sri Tanjung, Sri Gading

Poskod

Poskod yang digunakan di Kampung Seri Tanjung, Sri Gading, Johor adalah 84000.
Savennes, Puy-de-Dôme

Savennes merupakan sebuah komun di jabatan Puy-de-Dôme di tengah Perancis.
San Sebastián de los Ballesteros

San Sebastián de los Ballesteros merupakan sebuah kawasan perbandaran yang terletak di wilayah Córdoba, Andalusia, Sepanyol
Kampung Seligi

Poskod

Poskod yang digunakan di Kampung Seligi, Pasir Puteh, Kelantan adalah 16800.